Foto: RT Qirg‘iziston poytaxti Bishkek shahrida yanvar oyi boshidan buyon kuzatilayotgan sovuq harorat tufayli 15 kishi halok bo‘lgan. Bu haqda shahar ichki ishlar bosh boshqarmasi xabar bergan. «Dastlabki sud-tibbiy ekspertiza ma’lumotlariga ko‘ra 1 yanvardan 25 yanvargacha bo‘lgan davrda doimiy turar joyi bo‘lmagan 15 kishi sovuqdan halok bo‘lgan», — deyilgan xabarda. Qirg‘iziston FVV havo keskin sovishidan ogohlantirgan. Vazirlik ma’lumotiga ko‘ra, 26—29 yanvar kunlarida ba’zi hududlarda tunda havo harorati -40...-45 darajagacha tushishi, kunduzi -28...-33 darajani tashkil etishi aytilgan. Bundan avvalroq Qirg‘iziston maktablarida sovuq sababli ta’til e’lon qilingani haqida xabar berilgandi.